title: -QOʻSHIMCHA MASHGʻULOT - 9-sinf Informatika va axborot texnologiyalari
text: Koʻzdan kechirish
  Elektron jadval yoki maʼlumotlar bazasi dasturida oldindan
  belgilangan elementlar roʻyxatidan tanlash imkonini
  beruvchi koʻzdan kechirish jadvalidan foydalanishingiz
  mumkin. Shunday qilib, siz maʼlumotni kiritishda xatolikka
  yoʻl qoʻymaysiz, chunki sizning tanlovingiz koʻzdan kechirish
  jadvalidagi maqbul elementlar bilan cheklangan bo‘ladi. Buni
  kompakt diskdagi “Asset 15.01.xlsx” fayliga qarab elektron
  jadvalda qanday ishlashini koʻrishingiz mumkin.
  Tasvirni/formatni tekshirish
  Buyuk Britaniyadagi avtomobil roʻyxatga olish raqamining
  formati LLNN LLL boʻlib, bu yerda “L” – alifbodagi harf va “N”
  – 0 dan 9 gacha boʻlgan raqamni ifodalaydi. Raqam formati
  yoki kodni bilish bunday maʼlumotlarning ishonchliligini darhol
  tekshirishingiz mumkinligini anglatadi.
  15.02 Korrektura usullari
  Maʼlumotlarni kiritishda aniqlik katta ahamiyat kasb etadi.
  Chunki aniq maʼlumot ularni qayta ishlashdan soʻng ishonchli
  natija beradi. Maʼlumot notoʻgʻri boʻlsa, natija ham notoʻgʻri
  boʻladi, shuning uchun ularni qayta ishlash qanchalik
  mukammal amalga oshirilganiga qaramay, ulardan foydalanib
  boʻlmaydi. Uchuvchining parvoz yoʻlini rejalashtirish uchun
  foydalanadigan tizimga kiritiladigan ob-havo maʼlumotlari
  bunga misol bo‘ladi. Agar shamol yoʻnalishi “janubdan
  sharqqa” emas, balki “shimoldan sharqqa” sifatida notoʻgʻri
  yozilgan boʻlsa, uchuvchi parvoz uchun boshqa uzunroq
  parvoz yoʻlini tanlaydi. Oqibatda u koʻproq yonilgʻi sarflashi
  yoxud xavfli yoʻnalishga kirib qolishiga olib keladi.